Neuvoston asetus (ETY) N:o 4065/86, annettu 22 päivänä joulukuuta 1986, vuoden 1980 kansainväliseen kaakaosopimukseen liittyvien taloudellisten ja valvontasääntöjen soveltamisesta annetun asetuksen (ETY) N:o 2818/81 tiettyjen säännösten muuttamisesta



Virallinen lehti nro L 371 , 31/12/1986 s. 0010 - 0010

Suomenk. erityispainos Alue 2 Nide 4 s. 0217

Ruotsink. erityispainos Alue 2 Nide 4 s. 0217



NEUVOSTON ASETUS (ETY) N:o 4065/86, annettu 22 päivänä joulukuuta 1986, vuoden 1980 kansainväliseen kaakaosopimukseen liittyvien taloudellisten ja valvontasääntöjen soveltamisesta annetun asetuksen (ETY) N:o 2818/81 tiettyjen säännösten muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvosto on asetuksella (ETY) N:o 2818/81(1) antanut tarvittavat säännökset vuoden 1980 kansainväliseen kaakaosopimukseen, jota yhteisö päätöksen N:o 81/850/ETY(2) mukaisesti soveltaa väliaikaisesti, liittyvien taloudellisten ja valvontasääntöjen soveltamisesta, kansainvälinen kaakaoneuvosto on 29. kokouksessaan 12 päivänä syyskuuta 1986 päättänyt mainitun sopimuksen 39 artiklan 1 kohdan perusteella ottaa käyttöön siirtymäkauden, joka alkaa 1 päivästä lokakuuta 1986 ja päättyy vuoden 1986 kansainvälinen kaakaosopimuksen tullessa voimaan, mutta viimeistään 31 päivänä tammikuuta 1987; samassa kokouksessa neuvosto muutti kyseisten taloudellisten ja valvontasääntöjen 6 säännön c kohtaa, ja jollei näistä muutoksista muuta johdu, asetusta (ETY) N:o 2818/81 sovelletaan siirtymäkauden aikana, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2818/81 seuraavasti: 1. Lisätään 4 artiklaan alakohta seuraavasti: "Sitä sovelletaan vuoden 1986 kansainvälisen kaakaosopimuksen voimaantuloon, kuitenkin enintään 31 päivään tammikuuta 1987". 2. Korvataan asetuksen (ETY) N:o 2818/81 liitteessä A olevan 6 säännön c kohta seuraavasti: "c) Tuontitodistuksen muulta kuin jäseneltä antaa varmentamiselin tämän säännön määräysten mukaisesti. Edellä 3 säännön ja jäljempänä 11 säännön määräyksiä on soveltuvin osin sovellettava jäsenten harjoittamaan tuontiin muilta kuin jäseniltä, mutta jäsenmaan antamia ICC-4-todistuksia voidaan käyttää kaakaon tuonnissa missä tahansa muussa jäsenmaassa." 2 artikla ICCO ja jäsenvaltiot kantavat edelleen ja tallettavat väliaikaistileille vuoden 1980 kansainvälisen kaakaosopimuksen 31 artiklassa määrättyjä maksuosuuksia 1 päivänä lokakuuta 1986 alkavan ja vuoden 1986 kansainvälisen kaakaosopimuksen voimaantullessa tai viimeistään 31 päivänä tammikuuta 1987 päättyvän siirtymäkauden aikana. 3 artikla Komissio vahvistaa päivän, josta tämän asetuksen soveltamiseksi toteutettavia toimenpiteitä sovelletaan tai lakataan soveltamasta. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava ja sitä sovellettaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1986. Neuvoston puolesta Puheenjohtaja G. SHAW (1) EYVL N:o L 279, 1.10.1981, s. 1 (2) EYVL N:o L 313, 31.10.1981, s. 1